પાટીદાર અનામત આંદોલન ના પ્રણેતા હાર્દિક પટેલની ઉપવાસ લીલા સંકેલાયા બાદ ઉત્તર ગુજરાત ના સરદાર પટેલ ગ્રુપ(એસપીજી)ના લાલજી પટેલે સરકાર સામે 72 કલાકનું અલ્ટીમેટમ આપતો ત્રણ પાના નો પત્ર લખ્યો હતો. જેના કારણે નવા આંદોલનના સંકેતો મળતા હતા. પરંતુ સરકારે એસપીજીના પત્ર અંગે અને તેના મુદ્દે સરકારે કોઈ નિર્ણય કર્યો નથી. ત્યારે સૂત્રો દ્વારા મળતી માહિતી મુજબ સરકાર દ્વારા પાટીદાર સંસ્થાઓના અગ્રણીઓ સાથે આગામી સપ્તાહે બેઠક કરશે. જેમાં ચર્ચાઓ બાદ સરકાર દ્વારા યોગ્ય નિર્ણય કરવામાં આવશે. આ ચર્ચામાં જેમાં અલ્પેશ કથિરીયા ની જેલ મુક્તિ ના મુદ્દાને અગ્રિમતા આપવામાં આવશે. આ ઉપરાંત પાસ અને સ એસપીજી દ્વારા અપાયેલ અન્ય કેટલાક મુદ્દાઓ ઉપર પણ ચર્ચા થઈ શકે છે.